open-index/open-wikipedia-markdown huggingface dataset:
Premio Global ao Ensino

O **Premio Global ao Ensino** é un premio anual recompensado con 1 millón de dólares estadounidenses que está financiado pola Fundación Varkey. Está destinado a un mestre que fixese unha contribución excepcional á profesión. As candidaturas de profesores que cumpran os requirimentos específicos son abertos a todo o mundo, e os mestres tamén se poden nomear eles coñecen os criterios específicos son abertos ao mundialmente público, e os profesores tamén se poden propoñer eles mesmos.

## Lista de premiados 
:

## Notas 
## Véxase tamén 
### Ligazóns externas 
*Páxina oficial
Ursula Bassler

**Ursula Bassler**, nada en Alemaña en 1965, é unha física, subdirectora do CNRS Centro Nacional para a Investigación Científica e presidenta do Consello do CERN (Organización Europea para a Investigación Nuclear) desde xaneiro de 2019.

## Traxectoria 
Bassler naceu en Alemaña en 1965. Trasladouse a Francia como *au pair*. Completou o seu doutoramento en física de partículas na Universidade Pierre e Marie Curie en 1993.

Uniuse ao Laboratorio Nuclear e de alta Enerxía (LPHNE) en París, onde traballou en física de partículas baseada en colisionadores. O LPHNE é unha unidade de investigación conxunta entre CNRS e a Universidade Pierre e Marie Curie. Traballou na estrutura do protón utilizando o Acelerador de partículas HERA como membro do experimento H1 en DESY en Alemaña.

En 1998 uniuse ao experimento D0 no colisionador de Fermilab o cal estuda os bloques básicos da materia. Ela executou a calibración fóra de liña do calorímetro. Foi parte  do grupo de traballo Dispersión inelástica profunda durante 1999. Durante o 2005 (Ano Mundial de Físicas) mantivo un blog en *Diarios Cuánticos*. Entre 2007 e 2013 dirixiu a división de física de partículas no Instituto de Investigación sobre as leis fundamentais do Universo - IRFU-CEA. Forma parte do Comité asesor internacional da  Universidade Nacional An-Najah. Creo o proxecto Colisións, un proxecto multimedia que deu unha visión xeral dos físicos e enxeñeiros que traballan para o  Gran Colisor de Hadróns.  No IN2P3, preparou as actualizacións para o Gran Colisor de Hadróns de Alta Luminosidade e a "European Open Science Cloud". A súa candidatura foi proposta por Francia e Alemaña.

## Notas
Samsung Lions

Os **Samsung Lions** (삼성 라이온즈) son un equipo profesional coreano de béisbol con sede en Daegu. O club compite na KBO League. Desde 2016 os Lions xogan os seus xogos como local no Daegu Samsung Lions Park, estadio con capacidade para 24.000 espectradores.

## Notas 
## Véxase tamén 
### Ligazóns externas 
* Sitio web oficial
Anne Hidalgo

**Anne Hidalgo**, nada como **Ana María Hidalgo Aleu** en San Fernando, Cádiz o 19 de xuño de 1959, é unha política francesa de orixe española, pertencente ao Partido Socialista Francés, e actual alcaldesa de París.

Nas eleccións municipais de 2014 da cidade parisiense, converteuse na primeira alcaldesa de París.

## Biografía 
### Primeiros anos e formación 
Nada en 1959, en San Fernando, Provincia de Cádiz, cando tiña dous anos a súa familia trasladouse a vivir a Lión, en Francia, onde cursou estudos universitarios. En 1973 ela e a súa familia se naturalizaron franceses. Cambiou o seu nome de nacemento, Ana, por Anne. Despois trasladouse a París.

### Funcionaria e política 
En 1982 gañou unhas oposicións para traballar como funcionaria na *Inspection du travail*. Os seus pais xa volveran a San Fernando, onde ela viaxa con frecuencia, pero Hidalgo elixiu seguir en Francia.

Pertence ao Partido Socialista francés desde 1994. Entre 1997 e 2002 traballou en tres ministerios, destacando a súa colaboración na elaboración de leis sobre paridade e igualdade profesional entre homes e mulleres. De 2001 a marzo de 2014 foi a primeira adxunta do anterior alcalde de París, o socialista Bertrand Delanoë. En 2003 tramitou a dobre nacionalidade francesa e española. O 26 de xuño de 2004 contraeu matrimonio en segundas nupcias con Jean-Marc Germain, con quen ten un fillo. Ela ten dous fillos máis dunha relación precedente.

Retirouse como funcionaria en 2011.

### Alcaldesa de París 
O 30 de marzo de 2014 converteuse na primeira alcaldesa da historia de París, logrando a vitoria fronte á aspirante conservadora Nathalie Kosciusko-Morizet co 54,5% dos votos, aínda que Hidalgo perdeu na primeira volta.

## Vida persoal 
A pesar de ter unha educación católica, Hidalgo é abertamente atea.

## Condecoracións 
* Comendadora da Orde de Isabel a Católica.
* Dama da Lexión de Honra francesa.
* Gran Cruz da Orde da Estrela Polar sueca.
* Premio Federico Joly.
* Medalla de Andalucía (2006).
* Gran Cruz da Orde do Mérito Civil (2015).

## Notas 
## Véxase tamén 
### Ligazóns externas 
* Biografía por CIDOB .
* "Anne Hidalgo: así es la andaluza que es nueva alcaldesa de París", *HuffPost*, 31/3/2014.
Hanan Al Hrub

**Hanan Hamid Muhamad Al Hrub** (en ), nada o 6 de marzo de 1972 en Dheisheh, é unha profesora palestina que en 2016 foi a segunda gañadora do Premio Global ao Ensino. Está especializada no apoio a nenos traumatizados pola violencia.

## Traxectoria 
Medrou no campo de refuxiados de Dheisheh preto de Belén, onde foi testemuña e vítima de actos violentos. Os seus propios fillos experimentaron un incidente traumático no que dispararon ao seu pai nun posto de control israelí. Al Hroub estudou inglés na universidade e quería ser tradutora, pero decidiu comezar a traballar na docencia despois de que uns soldados israelís disparasen aos seus fillos xemelgos de 9 anos e o seu fillo pequeno de 6 ao comezo da Intifada de Al-Aqsa. e o seu slogan é "Non á violencia". Emprega unha metodoloxía desenvolvida por ela mesma na que usa o teatro para a resolución de problemas e a tensión. O seu método está desenvolvido e explicado no seu libro, *We Play and Learn*. Afirma que cando empezou a ensinar, "a violencia que os rapaces vían nas rúas se traía ás clases", pero após duns poucos meses, o seu comportamento e actitude mellou enormemente.

## Notas
Caravana de paz

***Caravana de paz*** (en ) é un filme estadounidense de 1950 producido e dirixido por John Ford e protagonizado por Ben Johnson, Harry Carey Jr., Joanne Dru e Ward Bond. O guión conta a historia dunha caravana de pioneiros mormóns que se dirixien ó río San Juan, en Utah. O filme inspirou a serie de televisión estadounidense *Wagon Train* (1957–1965), que estivo protagonizada por Ward Bond até a súa morte en 1960. O filme era un dos favoritos de Ford, quen lle dixo a Peter Bogdanovich en 1967 que "Xunto con *The Fugitive* e *The Sun Shines Bright*, *Caravana de paz* estivo moi preto do que quería lograr". Malia que a resposta da crítica e da audiencia a *Caravana de paz* foi morna na súa estrea, co paso dos anos a crítica chegouna a considerar unha das obras mestras de Ford.

Estreouse subtitulada en galego o 1 de agosto de 2020 a través da TVG.

## Personaxes 
* Charles Kemper como tío Shiloh Clegg
* Ben Johnson como Travis Blue
* Harry Carey Jr. como Sandy Owens
* Ward Bond como Mormon Elder Wiggs
* Joanne Dru como Denver
* Alan Mowbray como Dr. A. Locksley Hall
* Jane Darwell como Mormon Sister Ledyard
* Hank Worden como Luke Clegg
* Movita Castaneda como indio navagho novo
* Ruth Clifford como Fleuretty Phyffe 
* Russell Simpson como Adam Perkins 
* Kathleen O'Malley como Prudence Perkins 
* Mickey Simpson como Jesse Clegg
* Cliff Lyons como Marshal de Crystal City

## Notas 
## Véxase tamén 
### Ligazóns externas 
* 
* Ficha en AllMovie
Experimentos de laboratorio de especiación

[miniatura|upright=1.8|Unha simplificación dun experimento de especiación alopátrica onde se criaron dúas liñas de moscas *[Drosophila melanogaster* sobre medios con maltosa e amidón.]]

Os **experimentos de laboratorio de especiación** son experimentos realizados sobre os catro modos de especiación: alopátrica, peripátrica, parapátrica e simpátrica; e outros procesos que implican especiación: a hibridación, reforzo, e efectos fundadores, entre outros. A maioría dos experimentos foron realizados con moscas, especialmente as moscas do vinagre *Drosophila*. Por outra parte, crese que moitas especies se especiaron máis rápido e máis recentemente, como as sollas europeas *Platichthys flesus*, que desovan en zonas peláxicas e demersais, que se especiaron alopatricamente nunhas 3000 xeracións.

## Táboa de experimentos 
En seis publicacións intentouse compilar, revisar e analizar a investigación experimental en especiación: John Ringo, David Wood, Robert Rockwell e Harold Dowse en 1985; William R. Rice e Ellen E. Hostert in 1993; Ann-Britt Florin e Anders Ödeen en 2002; Mark Kirkpatrick e Virginie Ravigné en 2002; Jerry A. Coyne e H. Allen Orr in 2004; e James D. Fry en 2009. A táboa resume os estudos e datos revisados nestas publicacións. Tamén se referencias varios experimentos contemporáneos e a lista non é exhaustiva.

Na táboa que segue, os múltiples números separados por puntos e comas na columna das xeracións indican que se fixeron múltiples experimentos. As replicacións (entre parénteses) indican o número de poboacións utilizadas nos experimentos, é dicir, cantas veces se replicou o experimento. Impuxéronse varios tipos de selección ás poboacións experimentais e indícanse na columna de tipo de selección. Os resultados positivos ou negativos de cada experimento son proporcionados pola columna do illamento reprodutivo. O illamento reprodutivo precigótico significa que os individuos que se reproducían nas poboacións eran incapaces de producir descendencia (un resultado positivo, xa que se produciu illamento). O illamento reprodutivo postcigótico significa que os individuos reprodutores podían producir descendencia, pero era estéril ou inviable (un resultado positivo tamén). Os resultados negativos indícanse por "ningún", é dicir, eses experimentos non deron como resultado un illamento reprodutivo.

## Notas 
## Véxase tamén 
### Outros artigos 
* Evolución dirixida
Filmes propostos ó mellor filme internacional na 35ª edición dos Óscar

Os **seguintes 13 filmes**, todos eles de países diferentes, foron propostos na 35ª edición dos Óscar para o premio de mellor filme en lingua non inglesa. Os títulos salientados en azul e verde son os cinco filmes nomeados, en representación do Brasil, Francia, Grecia, Italia e México.

Francia conseguiu o premio co filme ''Les Dimanches de Ville d'Avray'', un drama sobre unha rapaza que coñece un veterano da guerra de Vietnam.

Corea do Sur presentou un filme por primeira vez na historia.

## Propostas 
## Notas
Carmen de Andrés Conde

**Carmen de Andrés Conde** nada en Madrid en 1951 é a primeira muller titulada Enxeñeiro de Camiños, Canles e Portos pola Escola Técnica Superior de Enxeñeiros de Camiños, Canles e Portos da Universidade Politécnica de Madrid en 1973.
## Traxectoria 
Carmen de Andrés Conde matriculouse na Escola Técnica Superior de Enxeñeiros de Camiños, Canles e Portos da Universidade Politécnica de Madrid no curso 1968/69, a pesar de non ser a única muller que nese curso entrou a formar parte do alumnado da escola, si se converteu, catro anos despois, na primeira muller titulada Enxeñeiro de Camiños, Canles e Portos, en só catro anos e quedando a décimo quinta da súa promoción. O seu logro tivo resonancia mesmo nese momento, chegando a aparecer na prensa.

Tras titularse entrou en primeira instancia no Ministerio de Obras Públicas, na Dirección Xeral de Estradas, especializándose en innovación, calidade e medio ambiente, en concreto  no ámbito das obras públicas e, dentro do mesmo, como especialista no ciclo integral da auga, pasando a converterse en consultora nesta especialidade, tanto  para as empresas privadas, como para a administración pública.
Tamén desempeñou cargos públicos, por exemplo, entre os anos 1991 e 1994 foi Directora Xeral de Política Tecnolóxica, o cal lle supuxo participar na elaboración da Lei da Industria de 1992, na Lei de Residuos Tóxicos e Perigosos; ademais, anteriormente participou na elaboración do Real Decreto lexislativo sobre Avaliación do Impacto Ambiental (1986), aínda que nese momento como técnico.

## Publicacións 
Ao longo da súa carreira profesional Carmen de Andrés Conde publicou artigos en revistas especializadas como: 
Revista de Obras Públicas: Órgano profesional dos enxeñeiros de camiños, canles e portos (Gestión de cuencas: de la prevención de inundaciones a la gestión integral del ciclo del agua. Carmen de Andrés Conde. Revista de Obras Públicas. ISSN 0034-8619, Nº. 3530, 2012, páxs. 7-14); Qualitas hodie: Excelencia, desarrollo sostenible e innovación (Calidad e innovación en la empresa. Carmen de Andrés Conde. Qualitas hodie: Excelencia, desarrollo sostenible e innovación, ISSN 1133-2417, Nº. 18, 1995, páxs. 103-105); Economía industrial (Calidad y Seguridad Industrial. Carmen de Andrés Conde. Economía industrial, ISSN 0422-2784, Nº 285, 1992, páxs. 21-27) ou en Información Comercial Española, ICE: Revista de economía (La tecnología y el binomio industria-medio ambiente. Carmen de Andrés Conde. Información Comercial Española, ICE: Revista de economía, ISSN 0019-977X, Nº 711, 1992 (Ejemplar dedicado a: ECONOMÍA Y MEDIO AMBIENTE), páxs. 193-202) entre outras. 
Tamén colaborou en obras colectivas como:
*Redes de acceso para la interactividad. Carmen de Andrés Conde.  Apuntes de la sociedad interactiva: autopistas inteligentes y negocios multimedia / Cándido Velázquez-Gaztelu Ruiz (pr.), 1994, ISBN 84-8112-020-0, páxs. 103-111.

## Notas
Carreira espacial (filme)

***Carreira espacial*** (en ) é un filme estadounidense de 2001 dirixido por Sean McNamara. Foi rodado en Cabo Cañaveral, Cocoa Beach e na Base Edwards da Forza Aérea en colaboración coa NASA e a Forza Aérea dos Estados Unidos de América.

## Sinopse 
O filme está ambientado durante a década de 1960 durante a carreira espacial entre os Estados Unidos e a Unión Soviética.

## Elenco 
* James Woods
* Annabeth Gish
* Alex D. Linz
* Wesley Mann
* William Atherton
* Tony Jay

## Véxase tamén 
### Ligazóns externas 
*
Canguro último modelo

***Canguro último modelo*** (en ; en ) é un telefilme de 1991 dirixido por Ian Toynton. É unha coprodución entre os Estados Unidos de América, o Reino Unido e Francia.

Estreouse en galego o 20 de setembro de 2001 a través da TVG.

## Personaxes 
* Martin Sheen como Anthony Wayne
* Jacqueline Bisset como Nicole Chantrelle
* Victoria Shalet como Marie
* Jean-Pierre Cassel como C. P. Olivier
* James Faulkner como Laurent Leclair
* Isabelle Guiard como secretaria de Nicole
* Dominic Gould como Pierre Meyer

## Notas 
## Véxase tamén 
### Ligazóns externas 
*
Carson City (filme)

***Carson City*** é un filme estadounidense de 1952 dirixido por Andre DeToth e protagonizado por Randolph Scott, Lucille Norman e Raymond Massey.

## Personaxes 
* Randolph Scott como Silent Jeff Kincaid
* Lucille Norman como Susan Mitchell
* Raymond Massey como A. J. 'Big' Jack Davis
* Richard Webb como Alan Kincaid
* James Millican como Jim Squires
* Larry Keating como William Sharon
* George Cleveland como Henry Dodson
* William Haade como Hardrock Haggerty
* Don Beddoe como Zeke Mitchell
* Thurston Hall como Charles Crocker
* Vince Barnett como Henry

## Notas 
## Véxase tamén 
### Ligazóns externas 
*
Tempada 1997 do Campionato de Galicia de Rally

A **tempada 1997** foi a 19ª edición do **Campionato de Galicia de Rally**. O vencedor foi o vigués Javier Piñeiro, que tras gañar catro dos cinco primeiros rallys cun Renault Maxi Clio proclamouse campión ao rematar terceiro o Rally do Albariño cun Peugeot 106.

## Calendario 
## Clasificación 
## Notas 
## Véxase tamén 
### Ligazóns externas 
* Sitio web da FGA
Percoideos (homónimos)

O termo **percoideos** pode referirse a:
* **Percoideos**, suborde da orde dos perciformes, en  latín, Percoidei. 
* **Percoideos**, superfamilia da suborde antedita, en  latín, Percoidea
A carta do Kremlin

***A carta do Kremlin*** (en ) é un filme estadounidense neo-noir de 1970 dirixido por John Huston e protagonizado por Richard Boone, Orson Welles, Max von Sydow, Bibi Andersson, Patrick O'Neal e George Sanders. Estreouse nos Estados Unidos en febreiro de 1970 a través de 20th Century-Fox.

Estreouse en galego o 16 de abril de 2000 a través da TVG.

## Personaxes 
* Patrick O'Neal como Charles Rone
* Richard Boone como Ward
* Max von Sydow como Coronel Kosnov
* Bibi Andersson como Erika Kosnov
* Barbara Parkins como B.A.
* George Sanders como "The Warlock"
* Nigel Green como "The Whore"
* Micheál MacLíammóir como "Sweet Alice"
* Orson Welles como Bresnavitch
* Ronald Radd como Capitán Potkin
* Dean Jagger como "The Highwayman"
* Lila Kedrova como Sophie
* Raf Vallone como Puppet Maker
* Sandor Elès (acreditado como Sandor Eles) como Tenente Grodin 
* Anthony Chinn como Kitai
* Niall MacGinnis como "The Erector Set"
* Cyril Shaps como Police Doctor

## Notas 
## Véxase tamén 
### Ligazóns externas 
* 
* Ficha en AllMovie
Elizabeth Duval

**Elizabeth Duval**, nada en Alcalá de Henares no ano 2000, é unha escritora, artista e activista trans española.

## Traxectoria 
Asignada ao nacer o sexo masculino, iniciou a súa transición na adolescencia, con 14 anos. Activista trans, participou en programas de televisión moi populares en España na época como convidada: *El intermedio* (entretemento) e *First Dates* (telerrealidade de parellas), ás aforas de París.

## Obras
**Reina*, novela (2020)
* *Excepción*, poesía (Letraversal, 2020)
**Despues de lo trans* (2021)

## Vida persoal
Defínese como lesbiana.
## Notas
A carta final

***A carta final*** (en ) é un filme británico-estadounidense de 1987 dirixido por David Jones. O guión é obra de Hugh Whitemore e baséase na obra de James Roose-Evans, que á súa vez é unha adaptación das memorias epistolares de Helene Hanff.

Estreouse en galego o 25 de outubro de 1991 a través da TVG.

## Personaxes 
* Anne Bancroft como Helene Hanff
* Anthony Hopkins como Frank Doel
* Judi Dench como Nora Doel
* Maurice Denham como George Martin
* Eleanor David como Cecily Farr
* Mercedes Ruehl como Kay
* Daniel Gerroll como Brian
* Wendy Morgan como Megan Wells
* Ian McNeice como Bill Humphries
* J. Smith-Cameron como Ginny
* Connie Booth como a dama de Delaware
* Tony Todd como traballador de demolición

## Notas 
## Véxase tamén 
### Ligazóns externas 
*
Hanwha Eagles

Os **Hanwha Eagles** (한화 이글스) son un equipo profesional coreano de béisbol con sede en Daejeon. O club compite na KBO League. Os Eagles son propiedade do Grupo Hanwha. Posúen no seu palmarés un título das Series de Corea (1999). Os seus estadios como local son o Daejeon Hanwha Life Eagles Park, con capacidade para 13.000 espectadores, e o Cheongju Yagujang, con capacidade para 10.500.

## Notas 
## Véxase tamén 
### Ligazóns externas 
* Sitio web oficial
Radia Perlman

**Radia Joy Perlman**, nada en Portsmouth o 1 de xaneiro de 1951 é unha enxeñeira de telecomunicacións estadounidense. Inventora do protocolo Spanning Tree (STP), chave para a interconexión de redes de computadoras, recibe o apelativo (contra a súa vontade
) de "nai de Internet" por este motivo.

Radia Perlman desenvolveu o protocolo STP mentres traballaba para a Dixital Equipment Corporation. É autora tamén de contribucións noutras áreas do deseño e a estandarización de redes, como os protocolos de enrutamento *link-state*.

Máis recentemente, inventou o protocolo TRILL para corrixir algunhas das deficiencias dos *spanning trees*. En 2020, está a traballar para Dell EMC.

## Traxectoria 
Perlman aprendeu programación como parte do temario dunha clase de física no MIT. Conseguiu o seu primeiro emprego en 1971 como programadora a tempo parcial no Laboratorio de Intelixencia Artificial da mesma institución (naquel momento alcumado "LOGO Lab"), programando depuradores.

Baixo a supervisión de Seymour Papert, deseñou e implementou unha versión infantil da linguaxe de robótica educativa LOGO, chamada TORTIS. Esta linguaxe, desenvolvida entre 1974 e 1976, estaba pensada para nenos pequenos (os máis novos de 3 anos e medio de idade), que a empregaron para programar un robot educativo chamado *Tartaruga*. Por este motivo, Perlman é considerada unha pioneira no ensino de programación para nenos.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
 
### Outros artigos 
* Logo
* Mulleres na enxeñaría
* Mulleres na informática

### Ligazóns externas 
* Abecedario de mulleres na Informática Informática para Científic@s:1º Grao Física. USC.
Böse Zellen

***Böse Zellen*** é un filme austríaco de 2003 dirixido por Barbara Albert.

O filme foi escollido por Austria para o Óscar ó mellor filme en lingua non inglesa na 76ª edición dos premios, mais finalmente non foi nomeado.

## Personaxes 
* Kathrin Resetarits como Manu
* Ursula Strauss como Andrea
* Georg Friedrich como Andreas
* Marion Mitterhammer como Gerlinde
* Martin Brambach como Reini
* Gabriela Schmoll como Belinda
* Bellinda Akwa-Asare como Sandra
* Karl Fischer como Karl
* Désirée Ourada como Patricia
* Dominik Hartel como Kai
* Nicole Skala como Gabi

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
*
Gebürtig

***Gebürtig*** é un filme xermano-austríaco de 2002 dirixido por Robert Schindel e Lukas Stepanik. Foi escollido como candidato de Austria para o Óscar ó mellor filme en lingua non inglesa na 75ª edición dos premios, mais finalmente non foi nomeado.

## Personaxes 
* Peter Simonischek como Hermann Gebirtig
* Ruth Rieser como Susanne Ressel
* August Zirner como Danny Demant
* Katja Weitzenböck como Crissie Kalteisen
* Daniel Olbrychski como Konrad Sachs

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 75ª edición dos Óscar

### Ligazóns externas 
*
Die Fremde (filme de 2000)

***Die Fremde*** é un filme austríaco de 2000 dirixido por Götz Spielmann. Foi escollido como candidato de Austria para o Óscar ó mellor filme en lingua non inglesa, na 73ª edición dos premios, mais finalmente non foi nomeado.

## Personaxes 
* Goya Toledo como Mercedes
* Hary Prinz como Harry
* Martin Feifel como Rainer
* Simon Schwarz como Dealer
* Nina Proll como Beate
* Fritz Karl como Franz

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
### Ligazóns externas 
*
Tempada 1996 do Campionato de Galicia de Rally

A **tempada 1996** foi a 18ª edición do **Campionato de Galicia de Rally**. O vencedor foi Germán Castrillón, que gañaba ese ano o seu terceiro título. O gañador decidiuse na última proba, o Rally da Coruña, que foi puntuable para o Campionato de Galicia o Campionato de España e o Campionato de Europa. O terceiro posto de Castrillón en dita proba deulle o título de campión galego, mentres que o subcampionato foi para o santiagués Pedro Luis Castañón.

## Calendario 
## Clasificación 
## Notas 
## Véxase tamén 
### Ligazóns externas 
* Sitio web da FGA
Amaya Valdemoro

**Amaya Valdemoro Madariaga**, nada en Alcobendas, Madrid, o 18 de agosto de 1976, é unha ex xogadora de baloncesto española. É considerada como a mellor xogadora española de baloncesto da historia, gañadora de 3 aneis da WNBA, 2 participacións en Xogos Olímpicos de Atenas de 2004 e Pequín 2008 e numerosos trofeos máis, sendo tamén buque insignia da selección española de baloncesto. Xogou nas ligas española, estadounidense (WNBA), brasileira, rusa e turca. É a única xogadora en conseguir entrar no Top 5 de mellor xogadora Europea en 6 anos consecutivos. Foi a deportista española (tanto homes como mulleres) máis veces internacional absoluta da historia, en 258 ocasións, ata que Laia Palau superou a súa marca en 2017. En 2013, o 30 de xuño para pór colofón á súa brillante carreira proclamouse campioa de Europa coa Selección tras gañar a Francia, precisamente no seu país, a final do Eurobasket de 2013 por un axustado 70-69.

## Notas 
## Véxase tamén 
### Ligazóns externas 
* Perfil de Amaya Valdemoro (Federación Española de Baloncesto).
Antares (filme)

***Antares*** é un filme austríaco de 2004 dirixido por Götz Spielmann. Foi escollido como candidato de Austria para o Óscar ó mellor filme en lingua non inglesa na 77ª edición dos premios, mais finalmente non nomeado. O filme é un drama sexual que se centra no adulterio, as relacións abusivas e a frustración sexual. A crítica tamén percibiu que o filme explora a relación de Austria e a inmigración do seu antigo imperio.

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Ligazóns externas 
*
Nordrand

***Nordrand*** é un filme austríaco de 1999 dirixido por Barbara Albert. É unha coprodución internacional entre Austria, Alemaña e Suíza. Foi escollido como candidato de Austria para o Óscar ó mellor filme en lingua non inglesa na 72ª edición dos premios, mais finalmente non foi nomeado. O filme aborda a marxinación da poboación de minorías étnicas e migrantes de Viena no contexto da crecente xenofobia alentada por Joerg Haider e o chamado Partido da Liberdade.

## Personaxes 
* Nina Proll como Jasmin Schmid
* Edita Malovcic como Tamara
* Astrit Alihajdaraj como Senad
* Tudor Chirilă como Valentin
* Michael Tanczos como Roman
* Georg Friedrich como Wolfgang
* Martina Stojan como Sonja
* Marta Klubowicz como Jolanta
* Brigitte Kren como Gitti

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar
### Ligazóns externas 
*
Die Siebtelbauern

***Die Siebtelbauern*** é un filme xermano-austríaco de 1998 dirixido por Stefan Ruzowitzky. Está protagonizado por Simon Schwarz e Sophie Rois e gañou numerosos premios. O filme foi escollido como candidato de Austria para o Óscar ó mellor filme en lingua non inglesa na 71ª edición dos premios, mais finalmente non foi nomeado.

## Personaxes 
* Simon Schwarz como Lukas Lichtmeß
* Sophie Rois como Emmy
* Lars Rudolph como Severen
* Tilo Prückner como Großknecht
* Ulrich Wildgruber como Danninger

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar
### Ligazóns externas 
*
Mary Fergusson

**Mary (Molly) Isolen Fergusson**, nada o 28 de abril de 1914 en Stoke (Plymouth) e finada o 30 de novembro de 1997 en Londres, foi unha enxeñeira civil británica, a primeira muller integrante da Institución de Enxeñeiros Civís, que a admitiu en 1957.

## Traxectoria 
Molly Fergusson, graduouse en enxeñaría civil na Universidade de Edimburgo en 1936, e para completar a súa formación foi contratada por dous anos en Blyth e Blyth de Edimburgo, sen soldo durante o primeiro ano.

Permaneceu na empresa e traballou en pontes e outros proxectos de infraestrutura en Escocia, Probablemente foi a primeira muller en ser nomeada socia principal dunha empresa consultora de enxeñaría en 1948. O 15 de xaneiro de 1957 foi a primeira muller elixida como membro de pleno dereito da sociedade británica de enxeñeiros superiores, a Institución de Enxeñeiros Civís.

En 1979 outorgóuselle unha Orde do Imperio Británico e en 1985 un Doutoramento Honorario en Ciencias na Universidade de Heriot-Watt.

## Notas
Der Unfisch

***Der Unfisch*** é un filme austríaco de 1997 dirixido por Robert Dornhelm. O filme foi escollido como candidato de Austria para o Óscar ó mellor filme en lingua non inglesa na 70ª edición dos premios, mais finalmente non foi nomeado.

## Personaxes 
* Maria Schrader como Sophie Moor
* Eva Herzig como Maria Johler
* Andreas Lust como Carl
* Georges Kern como Herr Landauer
* August Schmölzer como Bürgermeister
* Karl Merkatz como Herr Johler
* Bibiane Zeller como Frau Johler
* Rudolf Wessely como Pfarrer

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
*
Percoideos (superfamilia)

A dos **percoideos** (*Percoidea*) é unha da superfamilia de peixes da clase dos actinopterixios, infraclase dos teleósteos, orde dos perciformes e suborde dos percoideos (*Percoidei*).

## Características 
Son peixes típicos dos mares cálidos e tempreados.

A maioría viven na costa e moi poucas especies son peláxicas.

Teñen as aletaa ventrais ben desenvolvidas e claramente separadas.

A pel non é moi viscosa e teñen escamas ctenoides.

## Economía 
Economicamente non son especies importantes de pesca masiva con redes en mar a fóra, pero si para a pesca como deporte e para o consumo local nas vilas costeiras onde se pescan.

## Taxonomía 
As familias incluídas na subfamilia son: 

* *Acropomatidae* Gill, 1893
* *Ambassidae* Klunzinger, 1870
* *Apogonidae* Günther, 1859
* *Arripidae* Regan, 1913
* *Banjosidae* D. S. Jordan & W. F. Thompson, 1912
* *Bathyclupeidae* Gill, 1896 
* *Bramidae* Bonaparte, 1831
* *Caesionidae* Bonaparte, 1831
* *Callanthiidae* Ogilby, 1899
* *Carangidae* Rafinesque, 1815
* *Caristiidae* Gill & H. M. Smith, 1905
* *Centracanthidae* Gill, 1893
* *Centrarchidae* Bleeker, 1859
* *Centrogenyidae* Fowler, 1907
* *Centropomidae* Poey, 1867
* *Chaetodontidae* Rafinesque, 1815
* *Coryphaenidae* Rafinesque, 1815
* *Datnioididae* Fowler, 1931
* *Dichistiidae J. L. B. Smith, 1935
* *Dinolestidae* T. D. Scott, 1962
* *Dinopercidae* P. C. Heemstra & Hecht, 1986
* *Drepaneidae* Kaup, 1860
* *Echeneidae* Rafinesque, 1810
* *Emmelichthyidae* Poey, 1867
* *Enoplosidae* Gill, 1893
* *Epigonidae Poey, 1861
* *Gerreidae* Bleeker, 1859
* *Glaucosomatidae* D. S. Jordan & W. F. Thompson, 1911
* *Grammatidae* D. S. Jordan, 1887
* *Haemulidae* J. Richardson, 1836
* *Howellidae* Ogilby, 1899
* *Kuhliidae* Jordan & Evermann, 1896
* *Kyphosidae* Gill, 1893
* *Lactariidae* Boulenger, 1904
* *Lateolabracidae* V. G. Springer & Raasch, 1965 
* *Latidae* D. S. Jordan, 1888
* *Leiognathidae* Gill, 1893
* *Leptobramidae* Ogilby, 1913
* *Lethrinidae* Bonaparte, 1831
* *Lobotidae* Gill, 1861 
* *Lutjanidae* Gill, 1861
* *Malacanthidae* Poey, 1861 
* *Menidae* Fitzinger, 1873 
* *Monodactylidae* D. S. Jordan & Evermann, 1898
* *Moronidae* D. S. Jordan & Evermann, 1896
* *Mullidae* Rafinesque, 1815 
* *Nematistiidae* Gill, 1863
* *Nemipteridae* Regan, 1913
* *Opistognathidae* Swainson, 1839 
* *Oplegnathidae* Bleeker, 1853
* *Ostracoberycidae* Fowler, 1934 
* *Pempheridae* Bleeker, 1859
* *Pentacerotidae* Bleeker, 1859
* *Percichthyidae* D. S. Jordan & C. H. Eigenmann, 1890
* *Percidae* Rafinesque, 1815

## Notas 
## Véxase tamén 
### Bibliografía 
* Nelson, J. S.; T. C. Grande & M. V. H. Wilson (2016): *Fishes of the World*, 5th ed. Hoboken, New Jersey, USA: John Wiley & Sons, Inc. ISBN 978-1-118-34233-6, pp.&nbsp;431–452. 
* Wainwright, P. C.; Smith, W. L.; Price, S. A.; Tang, K. L.; Ferry, L. A.; Sparks, J. S. & Near, T. J. (2012): "The evolution of pharyngognathy: a phylogenetic and functional appraisal of the pharyngeal jaw key innovation in labroid fishes and beyond". *Systematic biology* **61** (6): 1001–1027.
### Outros artigos 
* Perciformes
* Percoidei
Angela Saini

**Angela Saini**, nada en Londres o 25 de outubro de 1980,  é unha galardoada xornalista científica con formación en ciencias e enxeñaría. Presenta regularmente programas científicos na BBC Radio, e os seus escritos apareceron en *New Scientist, The Guardian, The Times* e *Wired*. O seu  libro *Inferior* tivo grande éxito de crítica e  foi nomeado *Physics World Book of the year* no ano 2017.

## Traxectoria 
Angela ten  un máster en enxeñaría pola Universidade de Oxford e foi membro do Programa de Periodismo Científico do Massachusetts Institute of Technology (MIT). O seu xornalismo recibiu eloxios e gañou importantes premios,  entre eles o premio da Asociación de Escritores Científicos Británicos e o premio de ouro da Asociación Americana para o Avance da Ciencia., que foi elixido por Nature como un dos  10 libros do 2019.

## Televisión 
* Saini apareceu no programa University Challenge  representando ao King's College London, xunto a Anita Anand (capitá), Zoe Laughlin, e Anne Dudley.
* Saini presentou o documental ''Eugenics: Science's Greatest Scandal'', co activista Adam Pearson.

## Notas 
## Véxase tamén 
### Ligazóns externas 
* 
* Episodio de Radio da BBC
Tempada 1995 do Campionato de Galicia de Rally

A **tempada 1995** foi a 17ª edición do **Campionato de Galicia de Rally**. O vencedor foi Miguel Dopico.

## Calendario 
## Clasificación 
## Notas 
## Véxase tamén 
### Ligazóns externas 
* Sitio web da FGA
Leonardo Mármol Fernández

**Leonardo Mármol Fernández**, nado en Celanova e finado en Oviedo en xullo de 1886, foi funcionario de facenda e poeta galego.

## Traxectoria 
page=11|miniatura|Dedicatoria de Curros a Leonardo.
Emparentado cos Moreiras, unha das familias máis cultas da Celanova finisecular, Leonardo estudou as primeiras letras, canda Manuel Curros Enríquez, na escola primaria de Manuel Rebollo.

Curros dedicoulle o seu libro *Paniagua y Compañía, Agencia de Sangre*, publicado na Coruña en 1877 e menciónao, cando Mármol xa finara, no Canto IV de *O divino sainete* (1888).

Arranxou *La Aurora de Galicia. Almanaque literario para 1879*, editado na Coruña por Vicente Abad Torregrosa, con colaboracións de textos de Emilio Álvarez Giménez, Francisco Añón, Indalecio Armesto, Emilia Calé, Ricardo Caruncho, Luciano Cid Hermida, Curros Enríquez, Castor Elices, Ezequiel Fernández Miranda, Darío García Taboada, Salvador Golpe, José Millán Astray, José María Montes, Segundo Moreno Barcia, Jesús Muruais, Xoán Neira Cancela, Emilia Pardo Bazán, Juan Manuel Paz Novoa, Aureliano Pereira, Ramón Pérez Costales, Narcisa Pérez Reoyo, José María Posada, Luís Taboada, Teodosio Vesteiro Torres, Alfredo Vicenti e Benito Vicetto, ilustracións de Federico Guisasola y Lasala e Román Navarro e partituras de Pascual Veiga, entre outros.

Dirixiu *El Danzante* e colaborou en *El Anunciador*,  *La Tertulia* e *Galicia Literaria*.

Couceiro (1952) dixo "*quedan de él algunos versos que no sobrepasan la línea de lo mediocre*".

## Notas 
## Véxase tamén 
### Bibliografía 
* 
* 
* 
* 

### Outros artigos 
* Manuel Curros Enríquez
### Ligazóns externas 
*
Emily Warren Roebling

**Emily Warren Roebling**, nada en Cold Spring (Estados Unidos de América) o 23 de setembro de 1843 e finada en Trenton o 28 de febreiro de 1903, é coñecida pola súa decisiva contribución á conclusión da Ponte de Brooklyn. Emily converteuse de feito na enxeñeira xefe da obra, despois de que o seu marido Washington Roebling enfermase durante a construción da ponte. .

## Traxectoria 
Emily era a segunda filla máis pequena da parella formada por Sylvanus e Phoebe Warren. O interese de Emily en educarse foi apoiado polo seu irmán máis vello Gouverneur K. Warren. Ambos tiveron sempre unha relación próxima.

En 1864, durante a Guerra de Secesión, Emily visitou o seu irmán no seu cuartel xeral. Alí coñeceu a Washington Roebling, fillo do deseñador da Ponte de Brooklyn, John Augustus Roebling, quen era un enxeñeiro civil. Emily e Washington namoráronse inmediatamente e casaron o 18 de xaneiro de 1865.

Cando John Roebling empezaba o seu traballo na Ponte de Brooklyn, os recentemente casados viaxaron a Europa para estudar o uso de pozos de cimentación para a ponte Foi neste momento cando Emily converteuse na "primeira muller enxeñeira de campo", facéndose cargo da finalización da ponte. O coñecemento de Emily foi complementado polo seu interese previo e o seu estudo da construción de pontes desenvolvido logo da designación do seu marido como Enxeñeiro Xefe. Durante os catorce anos seguintes, a dedicación de Emily á finalización da ponte de Brooklyn foi incesante. Fíxose cargo da maioría das responsabilidades do enxeñeiro xefe, incluíndo supervisión diaria e manexo de proxectos. Emily e o seu marido planificaron en conxunto a construción continua da ponte. Ela lidou con políticos, enxeñeiros rivais e todos aqueles asociados ao traballo na ponte, até o punto de que a xente cría que era ela quen deseñara a ponte. Na cerimonia de inauguración, Emily foi honrada nun discurso promulgado por Abram Stevens Hewitt, quen dixo que a ponte "era un monumento á sacrificada devoción dunha muller e á súa capacidade para a educación superior, da cal fora longamente excluída".

Actualmente, a Ponte de Brooklyn ten unha placa dedicada á memoria de Emily, o seu marido e o seu sogro. Tamén realizou moitas viaxes; en 1896 foi presentada á raíña Vitoria e estivo en Rusia para a coroación de Nicolao II de Rusia. Até a súa morte o 28 de febreiro de 1903, pasou o resto da súa vida xunto á súa familia e mantívose social e mentalmente activa.

## Notas
Bertha Lamme Feicht

**Bertha Lamme Feicht**, nada en Bethel (EE UU) o 16 de decembro de 1869 e finada o 20 de novembro de 1943, foi unha enxeñeira estadounidense. En 1893, converteuse na primeira muller en recibir unha licenciatura en enxeñaría, graduándose na Universidade Estatal de Ohio.. Considérase que é a primeira muller estadounidense en graduarse nunha disciplina de enxeñaría principal distinta á enxeñaría civil.

## Traxectoria 
Bertha Lamme naceu na granxa da súa familia na localidade de Bethel, preto de Springfield (Ohio). Despois de graduarse na Olive Branch High School en 1889, seguiu os pasos do seu irmán, Benjamin G. Lamme e inscribiuse na Universidade Estatal de Ohio ese mesmo outono. Traballou alí ata que casou con Russell S. Feicht, o seu supervisor e tamén ex alumno da Universidade Estatal de Ohio, o 14 de decembro de 1905.

## Notas 
## Véxase tamén 
### Bibliografía 
* 
### Outros artigos 
* Benjamin G. Lamme
María Dolores Norte Gómez

**María Dolores Norte Gómez** é a primeira muller que obtivo o título de Enxeñeira de Minas en España.

## Traxectoria 
María Dolores Norte Gómez pertence ao grupo de universitarias que iniciaron estudos en enxeñarías no curso 1968-69 e foi a primeira que conseguiu titularse como Enxeñeira de Minas pola Escola Técnica Superior de Enxeñeiros de Minas de Madrid, Universidade Politécnica de Madrid no ano 1974, especializándose en Enerxía e Combustibles. Tras a súa licenciatura continuou os seus estudos cursando un mestrado en “Seguridade de Reactores Nucleares“ no Massachusetts Institute of Technology (M.I.T.), Boston, (USA), durante o ano 1982. Máis tarde iniciou os seus estudos de doutoramento na Escola Técnica Superior de Enxeñeiros de Minas de Madrid.

Na década dos noventa inicia un mestrado sobre Avaliación e Corrección de Impactos Ambientais, no Instituto Tecnolóxico Geominero de España. E máis tarde fórmase como Auditora Interna de Sistemas de Calidade Certificada pola Empresa Lloyds Register.Antes de finalizar os seus estudos entrou como bolseira na empresa Técnicas Reunidas S.A dentro da Agrupación de Interese Económico de Empresarios Agrupados. (A. I. E.), onde chegou a desempeñar  os cargos de Xerente e Directora de Proxectos Enerxéticos tanto nacionais como internacionais.

## Publicacións 
* "Mi experiencia del Curso de Gestión y Dirección de Proyectos con la empresa Dirección de Proyectos Europeos (DPE)". *Industria y minería*, , Nº. 392, 2012, páxs. 30-31
* "Algo está cambiando en la energía nuclear". *Industria y minería*, ISSN 1137-8042, Nº. 376, 2008, páxs. 39-45

## Notas 
## Véxase tamén 
### Ligazóns externas 
* "Ellas pueden. Dolores Norte, una pionera en la Ingeniería de Minas en España" RTVE, 6/2/2013 .
Lillian Moller Gilbreth

**Lillian Moller Gilbreth**, nada en Oakland, California (EUA) o 24 de maio de 1878 e finada en Phoenix, Arizona o 2 de xaneiro de 1972, foi unha psicóloga estadounidense, cuxos traballos se desenvolveron principalmente na área de enxeñaría industrial. Foi unha das primeiras mulleres enxeñeiras que obtivo un doutoramento, e, posiblemente, a primeira verdadeira psicóloga industrial/organizacional.

Ela e o seu esposo, Frank Bunker Gilbreth, eran expertos en eficiencia e contribuíron ao estudo de enxeñaría industrial en campos como o do movemento e os factores humanos. Os libros *Cheaper by the Dozen* e *Belles on their toes* (escrita polos seus fillos Ernestine e Frank Jr.) narran a historia da súa vida familiar cos seus doce fillos e describen como aplican o seu interese no estudo de movemento e de tempo para a organización e as actividades diarias dunha familia tan extremadamente grande.

## Traxectoria 
Un dos principais empregos que tivo durante a súa carreira foi o de asesora económica oficial dos presidentes Herbert Hoover, Franklin Delano Roosevelt, Dwight D. Eisenhower, John Fitzgerald Kennedy e Lindon Johnson, con este último traballou en defensa civil, produción de material bélico e rehabilitación de feridos.

Lillian inventou tamén obxectos como o cubo de lixo de pedal e os estantes da porta da neveira. Foi a primeira muller en ser elixida para a Academia Nacional de Enxeñería.

## Homenaxes 
Existe unha exposición permanente nunha sala dedicada exclusivamente ao matrimonio Gilbreth, no Museo Smithsonian (parte do Instituto Smithsonian, en Washington D.C.) na sección de Historia Americana (estadounidense, especificamente) e o seu retrato colga no National Portrait Gallery.

## Notas 
## Véxase tamén 
### Bibliografía 
* Ignotofsky, Rachel (2017). *Mujeres de ciencia : 50 intrépidas pioneras que cambiaron el mundo* (1ªed.). Madrid. ISBN 978-84-16830-80-0

### Outros artigos 
* Historia das mulleres na enxeñería
* Xestión científica

### Ligazóns externas 
* Lillia Moller Gilbreth 
* Biografía de Lillian Evelyn Gilbreth na Enciclopedia Británica
* Lillian Gilbreth: First Lady of Engineering en YouTube
Leopoldine Blahetka

**Anna Maria Leopoldine Blahetka**, nada o 16 de novembro de 1809 en Guntramsdorf e finada o 17 de xaneiro de 1885 en Boulogne-sur-Mer, foi unha compositora e pianista austríaca.

## Traxectoria 
Leopoldine Blahetka naceu en Guntramsdorf, preto de Viena. Os seus pais eran George e Barbara Joseph Blahetka Sophia, apelidada Traeg de solteira. O seu pai era profesor de Historia e Matemáticas e a súa nai era instrumentista e profesora de fisarmónica. O seu avó materno foi o compositor vienés Andreas Traeg.

A súa familia mudouse a Viena e Leopoldine comezou a recibir clases de piano da súa nai. En 1818 fixo o seu debut como pianista. Posteriormente, estudou con Joseph Czerny, Hieronymus Payer, Eduard Freiherr von Lannoy, Joachim Hoffmann, Catherina Cibbini-Kozeluch, Friedrich Kalkbrenner, Ignaz Moscheles, así como composición con Simon Sechter.

En 1821, Blahetka comezou unha xira por Europa acompañada pola súa na nai, e continuou facendo xira durante vinte anos máis. Arredor do ano 1830, a familia mudouse a Boulogne-sur-Mer, en Francia, buscando un clima máis benigno. Blahetka morreu en Boulogne-sur Mer o 17 de xaneiro de 1885.

## Obra selecta 
* *op. 9, Grande polonaise concertante pour le piano forte et violoncello*
* *op. 13, Variations sur un thème favorite*		
* *op. 14, Variations brillantes*	
* *op. 15, Sonate* para violín
* *op. 16, Nr. 1, 6 Deutsche Lieder: Die Nebelbilder*	
* *op. 16, Nr. 2, 6 Deutsche Lieder: Der Getröstete*	
* *op. 16, Nr. 3, 6 Deutsche Lieder: Die Totenklage*	
* *op. 16, Nr. 4, 6 Deutsche Lieder: Die fernen Berge*	
* *op. 16, Nr. 5, 6 Deutsche Lieder: Sehnsucht*	
* *op. 16, Nr. 6, 6 Deutsche Lieder: Matrosenlied*	
* *op. 18, Variations brillantes sur un thème hongrois*	
* *op. 19, Polonaise D-Dur*	
* *op. 20, Variations brillantes sur le Siège de Corinthe*	
* *op. 25, Konzertstück* para piano e cuarteto de corda ou orquestra (opcional)
* *op. 26, Six Valses avec Trio et Coda*	
* ''op. 26a, Variationen über ein Thema aus der Oper 'Die Stumme' von Portici*	
* *op. 27, Variations sur un thème tyrolien*		
* *op. 28, Variations sur la chanson nationale autrichienne Gott erhalte Franz den Kaiser*	
* *op. 29, Variations sur un thème de Gallenberg*		
* *op. 32, Rastlose Liebe*
* *op. 39, Introduction et Variations* para frauta e piano
* *op. 43, Piano Quartet*
* *op. 44, 2nd Piano Quartet*
* *op. 47, Grand Duo (para piano a 4 mans)*
* *op. 48, Capriccio for Piano''

## Notas 
## Véxase tamén 
### Ligazóns externas 
*Leopoldine Blahetka en imslp.org
KT Wiz

Os **KT Wiz** (케이티 위즈) son un equipo profesional coreano de béisbol con sede en Suwon. O club compite na KBO League. Os Wiz son propiedade da Corporación KT (Korea Telecom). O seu estadio como local é o Suwon kt wiz Park, recinto con capacidade para 20.122 espectadores.

## Notas 
## Véxase tamén 
### Ligazóns externas 
* Sitio web oficial
María Rodrigo

**María Rodrigo Bellido**, nada o 20 de maio de 1888 en Madrid e finada o 8 de decembro de 1967 en Porto Rico, foi unha compositora española. Foi a primeira muller en estrear unha ópera en España.

## Traxectoria 
María Rodrigo naceu o 20 de maio de 1888 en Madrid, filla de pais navarros, Pantaleón Rodrigo y Falces e María Bellido Díaz. Recibiu as súas primeiras nocións musicais de seu pai, que era compositor.

Nos seus últimos anos de vida participou xunto co violonchelista catalán Pau Casals na fundación do Conservatorio de Porto Rico.

## Notas
Hayley Wickenheiser

**Hayley Wickenheiser**, nada o 12 de agosto de 1978 en Shaunavon, Saskatchewan (Canadá), é unha xogadora de hóckey sobre xeo e sóftbol retirada. Wickenheiser foi a primeira muller que xogou no hóckey sobre xeo profesional a tempo completo nunha posición distinta á de porteira.

## Traxectoria 
Hayley Wickenheiser naceu o 12 de agosto de 1978 en Shaunavon, unha pequena vila ao sur da provincia canadense de Saskatchewan. Filla de Tom e Marilyn, Hayley Wickenheiser comezou a xogar ao hóckey sobre xeo nunha pista construída por seu pai no xardín.

## Notas
Beulah Louise Henry

**Beulah Louise Henry**, nada o 11 de febreiro de 1887 en Raleigh, Carolina do Norte e finada o 28 de febreiro de 1973, foi unha inventora estadounidense, alcumada na década dos anos 30 como "Lady Edison" en analoxía aos seus múltiples inventos desenvolvidos.

Entre os seus inventos máis destacados atópanse a máquina de coser sen bobinas e a máquina conxeladora que permitía facer xeados máis rapidamente e cun menor gasto de xeo. Durante a súa vida desenvolveu un total de 49 patentes e 110 inventos. Entre 1909 e 1912 asistiu á escola presbiteriana de Carolina do Norte e ao Elizabeth College, en Charlotte, Carolina do Norte, onde desenvolveu as súas primeiras patentes.

* Máquina conxeladora para facer xeados (1912) 
* Paraugas con varias cores (1924)
* Rodete de pelo (1925)
* Bolsa para paraugas (1925)
* Umbrella Runner Shield Attachment (1926)
* Aparello para facer deporte na auga (1927)
* Boneca Poodle-Dog (1927)
* Cobertor de bólas (1927)
* Cobertor de pés (1927)
* "Dolly Dips" esponxas infantís cheas con xabón (1929)
* "Miss Illusion" boneca con ollos que podían cambiar de cor e pecharse (1929)
* Dispositivo Henry de selado para artigos inflables (1930)
* Válvula Henry para artigos inflables (1931)
* "Protógrafo" - máquina para realizar catro copias dun documento mecanografado (1932)
* Máquina de escribir (1936)
* Máquina de coser de puntada de cadea dobre (1936)
* Máquina de coser sen bobina (1940)
* Dispositivo de Alimentación e Aliñación (1940)
* Costura e método de formar costuras (1941)
* Aparello de costura (1941)
* Máquina de escribir a máquina (1941)
* Dispositivo para producir sons articulados (1941)
* Duplex Sound Producer (1944)
* Sobres continuamente unidos (1952)
* Abrelatas (1956)
* Sobre de correo directo e de retorno (1962)

## Recoñecementos 
Beulah L. Henry foi incluída no National Inventors Hall of Fame no ano 2006.

## Notas 
## Véxase tamén 
### Bibliografía 
* A profile of Henry and her inventions is given in Stanley's *Mothers and Daughters of Invention* (1993, Scarecrow Press; 1995, Rutgers University Press), pp. 351–2,366-7,417, 420-26.
*Irene Cívico e Sergio Parra (2018). *Las chicas son de ciencias. 25 científicas que cambiaron el mundo* Penguim Random House. ISBN 978-84-9043-882-4.

### Ligazóns externas 
* IEEE History Center Biography of Beula Louise Henry
* MIT Inventor of the Week Arquive about Henry
* Bio including a picture
* Innovative lives: exploring the history of women inventors